laion/Wikipedia-Exotic huggingface dataset:
פלוגת רפואה חטיבתית

פלוגת רפואה חטיבתית בצה"ל הייתה יחידה חטיבתית בחטיבות המערך המתמרן (שריון ורגלים) בסדיר ובמילואים האחראית על הסיוע הרפואי לחטיבה במלחמה ובמבצע צבאי רחב היקף. בחטיבות החי"ר נקראה הפלוגה פח"ח (פלוגה חטיבתית חר"פ). צוותי הפלוגה היו מסוגלים להקים תאג"דים בדרג אחורי לכוחות הלוחמים מחד, ולעבות את מערך הרפואה של הכוח הלוחם מאידך, לנוע איתו ולקחת חלק פעיל בלחימה עד אשר ישנם נפגעים. חלק מפלוגות הרפואה נעו בכלי רכב ובנגמ"שים בצמוד לכוחות הלוחמים, וחלקן באופן רגלי ומוסק. במהלך הלחימה, במידה והיו נפגעים לכוח הלוחם, הפלוגה, שתפקדה כדרג רפואי אחורי, קיבלה את הפצועים מן התאג"ד ולאחר שאנשיה טיפלו בהם, ייצבו את מצבם ולעיתים אף ביצעו בהם ניתוחי שדה אותם בשטח, ניתן היה לפנות את הפצועים ישירות לבתי חולים באמצעות מסוקים או רכבים ממוגנים. בחטיבות הסדירות הורכבה הפלוגה מאנשי מילואים, בדרך כלל יוצאי החטיבה שלה שייכת הפלוגה, שהם חובשים קרביים, רופאים וקציני ארגון רפואה. מפקד הפלוגה היה רופא בתקן רב-סרן. פלוגת הרפואה החטיבתית הוחלפה במהלך העשור הראשון של המאה ה-21 בפלוגה חלופית בשם פלוגת החייאה קדמית (פלה"ק), שלה יכולות טיפול ותקני כוח אדם משופרים. בפלוגות אלו נוספו תקני אנשי הרבנות הצבאית לצורך טיפול בחללים. ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.
ננסי מרשנד

ננסי מרשנד (באנגלית: Nancy Marchand;‏ 19 ביוני 1928 – 18 ביוני 2000) הייתה שחקנית קולנוע טלוויזיה ותיאטרון אמריקאית, זוכת פרס גלובוס הזהב וארבעה פרסי אמי, את הפרסים קטפה על תפקידיה בסדרות "הסופרנוס" ו"לו גרנט". מרשנד נולדה באפלו, ניו יורק, למרג'ורי פרימן, פנסתרנית ולריימונד ל. מרשנד, רופא. הופיעה לראשונה בטלוויזיה בסדרה "תיאטרון הטלוויזיה קראפט" והתפרסמה בסוף שנות ה-70 בסדרת הדרמה "לו גרנט" בה גילמה את המוציאה לאור, האלמנה מרגרט פיינצ'ון. הדמות התבססה על העיתונאית המפורסמת קת'רין גרהאם וזיכתה את מרשנד בארבעה פרסי אמי. בשנת 1986 השתתפה בשישה פרקים במיני סדרה ההיסטורית "צפון ודרום". את מירב הפרסום שלה קיבלה מרשנד בשנותיה האחרונות כשגילמה את ליוויה אמו של המאפיונר טוני סופרנו (ג'יימס גנדולפיני) בסדרת הפשע "הסופרנוס", מספר חודשים לפני מותה הספיקה מרשנד לזכות בפרס גלובוס הזהב ובפרס גילדת שחקני המסך. זכתה בפרס דרמה דסק בשנת 1980 על הופעתה במחזה "בוקר בשבע". בשנת 1994 הייתה מרשנד מועמדת לפרס טוני על הופעתה במחזה "שקרנים לבנים וקומדיה שחורה". החלה את דרכה כשחקנית קולנוע בשנת 1969 בדרמה הקומית "אני, נטלי", התקדמה להפקות נחשבות לדוגמת "בית חולים" ו"הבוסטונים". את הופעותייה הבולטות כשחקנית קולנוע עשתה מרשנד בקומדיות "האקדח מת מצחוק: מתוך תיקי מחלק משטרה!" בתור ראש העיר ו"סברינה" של סידני פולאק בתור מוד אמו של ליינוס לאראבי (האריסון פורד). מרשנד נפטרה ממחלת סרטן הריאה ב-18 יוני 2000, יום לפני יום הולדתה. בעלה, השחקן פול ספיירר לו הייתה נשואה במשך כ-48 שנה, נפטר שנה לפני-כן, גם הוא ממחלת הסרטן. הזוג הותיר אחריו שלושה ילדים. מדיה וקבצים בנושא ננסי מרשנד בוויקישיתוף ננסי מרשנד, במסד הנתונים הקולנועיים IMDb (באנגלית) ננסי מרשנד, באתר AllMovie (באנגלית) ננסי מרשנד, באתר Rotten Tomatoes (באנגלית) ננסי מרשנד, במסד הנתונים הקולנועיים KinoPoisk (ברוסית) ננסי מרשנד, באתר Discogs (באנגלית) וואלה!‏, השחקנית ננסי מרשנד, "אימו" של טוני סופראנו, נפטרה בגיל 72, באתר וואלה, 20 ביוני 2000 נועם שגב, ליוויה סופרנו חזרה מן המתים, באתר ynet, 25 בפברואר 2001 ננסי מרשנד, באתר "Find a Grave" (באנגלית)
מורסיה (עיר)

מורסיה (בספרדית: Murcia, הגייה: [murθjaˈ]) היא עיר הבירה של הקהילה האוטונומית של אזור מורסיה בספרד. בעיר עצמה, השוכנת על גדות נהר הסגורה, חיים כ-470 אלף תושבים, ובאזור המטרופוליני כולו כ-670 אלף. בשנים האחרונות גדלה אוכלוסיית מורסיה בקצב מהיר מאוד. השם היהודי-ספרדי מרציאנו או מורסיאנו (Murciano) מיוחס לעיר זו. העיר משמשת בעיקר כמרכז אדמיניסטרטיבי ומסחרי. השטחים סביב לה מושקים במי הנהר ומשמשים לחקלאות. כמו כן נמצאים בסביבה מכרות בדיל ומפעלים שונים. במורסיה יש בניינים רבים בסגנון המורי. האתרים הבולטים בעיר: האוניברסיטה (Universidad de Murcia) הקזינו של מורסיה, בניין עם השפעות מוסלמיות בולטות הקתדרלה על שם מריה הקדושה, נבנתה במאה ה-14 ושוחזרה במאה ה-18. מוזיאון סלסיו, המציג את עבודותיו של הפסל המקומי בן המאה ה-18 פרנסיסקו סלסיו (אנ') חגיגות השבוע הקדוש (השבוע האחרון בחיי ישו, המסתיים בחג הפסחא) במורסיה מפורסמות בכל ספרד. במהלך החגיגות, נוהגים תושבי העיר להוציא מהמוזיאונים את פסליו של סלסיו המתארים את הפסיון של ישו ולצעוד איתם ברחבי העיר, כאשר הם מקושטים בפרחים ובנרות. העיר מפורסמת גם במיניאטורות עבודת יד של תמונת לידת ישו. מורסיה הוקמה בשנת 825 על ידי אמיר קורדובה עבד אל-רחמן השני. השם מורסיה (مرسية) נגזר משורש ערבי שמשמעותו "קבוע" או "יציב". העיר הייתה בירת ח'ליפות קורדובה, ומאוחר יותר בירת הטאיפה של מורסיה. מלך אראגון חיימה הראשון כבש אותה בשנת 1266 ומסר אותה לידי מלך קסטיליה, אלפונסו העשירי. מורסיה הייתה בירת אזור שכלל בנוסף לפרובינציית מורסיה גם את פרובינציית אלבסטה של היום. ב-1982 נקבעה כעיר הבירה של הקהילה האוטונומית מורסיה הכוללת את פרובינציית מורסיה בלבד. מדיה וקבצים בנושא מורסיה בוויקישיתוף אתר האינטרנט הרשמי של מורסיה מורסיה, באתר אנציקלופדיה בריטניקה (באנגלית) מורסיה (ספרד), דף שער בספרייה הלאומית
טרנספורמציית בוקס-מילר

טרנספורמציית בוקס–מילר או שיטת בוקס–מילר נוצרה בשנת 1958 על ידי ג'ורג' בוקס ומרווין מילר. שיטה זו היא שיטה ליצירת זוגות מספרים אקראיים בהתפלגות נורמלית ממספרים המתפלגים בהתפלגות אחידה רציפה. אם X,Y מתפלגים בצורה אחידה בקטע [0,1] אזי אם נגדיר R = − 2 ∗ ln ⁡ ( x ) {\displaystyle R={\sqrt {-2*\ln(x)}}} ו- θ = 2 π y {\displaystyle \theta =2\pi y} , המשתנים U,V יתפלגו נורמלית עם תוחלת 0 ושונות 1. כאשר: U = R ∗ c o s θ {\displaystyle U=R*cos\theta } ו- V = R ∗ s i n θ {\displaystyle V=R*sin\theta } . הצפיפות המשותפת של X, Y היא: f ( x , y ) = 1 {\displaystyle f(x,y)=1} מפני שהם מתפלגים בהתפלגות אחידה. נמצא את היעקוביאן בהמרה מ-X,Y ל-R ו-θ: J ( R , θ ) = | ∂ R ∂ x ∂ θ ∂ x ∂ R ∂ y ∂ θ ∂ y | = | 1 / ( x ∗ − 2 ln ⁡ x ) 0 0 2 π | = 2 π / ( R ∗ e − R 2 / 2 ) {\displaystyle J(R,\theta )={\begin{vmatrix}{\dfrac {\partial R}{\partial x}}&{\dfrac {\partial \theta }{\partial x}}\\[2pt]{\dfrac {\partial R}{\partial y}}&{\dfrac {\partial \theta }{\partial y}}\\[2pt]\end{vmatrix}}={\begin{vmatrix}1/(x*{\sqrt {-2\ln x}})&0\\0&2\pi \end{vmatrix}}\,=2\pi /(R*e^{-R^{2}/2})} נמצא את היעקוביאן בהמרה בין R,θ ו-u,v: J ( u , v ) = | ∂ u ∂ R ∂ v ∂ R ∂ u ∂ θ ∂ v ∂ θ | = | c o s θ s i n θ − R s i n θ R c o s θ | = R {\displaystyle J(u,v)={\begin{vmatrix}{\dfrac {\partial u}{\partial R}}&{\dfrac {\partial v}{\partial R}}\\[2pt]{\dfrac {\partial u}{\partial \theta }}&{\dfrac {\partial v}{\partial \theta }}\\[2pt]\end{vmatrix}}={\begin{vmatrix}cos\theta &sin\theta \\-Rsin\theta &Rcos\theta \end{vmatrix}}\,=R} עכשיו נמצא את הצפיפות המשותפת של V ו-U: f u v = f x y / ( J ( u , v ) ∗ J ( R , θ ) = 1 / ( 2 π / ( R ∗ e − R 2 / 2 ) ∗ R ) = e − ( V 2 + U 2 ) / 2 / 2 π {\displaystyle f_{uv}=f_{xy}/(J(u,v)*J(R,\theta )=1/(2\pi /(R*e^{-R^{2}/2})*R)=e^{-(V^{2}+U^{2})/2}/{2\pi }} וזו בדיוק הצפיפות של משתנים המתפלגים נורמלית. שיטה זו דורשת שימוש בפונקציות טריגונומטריות וכן בשורש שאלו פעולות שלמחשב לוקח זמן רב לחשב ולכן שיטה זו איטית. בעקבות זאת, יצרו שיטות חדשות יעילות מעט יותר כמו שיטת מרסגליה וכן שיטות אשר האלגוריתם מסובך יותר אך הוא משתמש בפעולות בסיסיות בלבד שלא דורשות זמן חישוב רב כמו שיטת זיגורט. מחולל מספרי גאוס על ידי שימוש בטרנספורמצית בוקס-מולר טרנספורמציית בוקס-מילר, באתר MathWorld (באנגלית)
ערבתיים

ערבתיים (שם מדעי: Saliceae) היא משפחה בסדרת המלפיגאים, הכוללת עצים ושיחים משירי עלים. הערבתיים נמצאים בעיקר באזורים הממוזגים של כדור הארץ, ויוצרים שם יערות. גידולם המהיר של הערבתיים, תובע לחות רבה, ועל כן הם גדלים בעיקר על גדות נחלים. במשפחת הערבתיים שני סוגים, האחד הוא הערבה המונה כ- 350 מינים, והשני הצפצפה המונה כ- 40 מינים. הערבתיים הם עצים דו-ביתיים, כלומר כל עץ מכיל פריחה זכרית או נקבית בלבד. פרחי הערבתיים מסודרים בצורת עגיל והם מחוסרי עטיף, אשר במקומו, נמצאים בבסיס הפרח, קשקשים דמויי ספלול. פרי הערבתיים הוא הלקט, המכיל זרעונים שלכל אחד מהם ציצית שיער.המשפחה נקראת על שם הסוג ערבה והופיעה לפני 80 מיליון שנה בתקופת הקרטיקון. מיני הערבה מצטיינים בעליהם הצרים והארוכים, בעוד שלעלי הצפצפה צורת ביצה או מעוין. בישראל, חמישה מיני ערבה, ומין צפצפה אחד. מדיה וקבצים בנושא ערבתיים בוויקישיתוף ערבתיים, באתר ITIS (באנגלית) ערבתיים, באתר NCBI (באנגלית) ערבתיים, באתר האנציקלופדיה של החיים (באנגלית) ערבתיים, באתר צמחיית ישראל וסביבתה ערבתיים, באתר Tropicos (באנגלית) ערבתיים, באתר GBIF (באנגלית) ערבתיים, באתר IPNI (באנגלית)
איילט

איילט (בטורקית: Eyalet; בטורקית עות'מאנית: ايالت) או גם פאשאליק היה היחידה השלטונית הגדולה ביותר באימפריה העות'מאנית עד לתקופת הטנזימאט. האיילט הוחלף בווילאייט ב-1864. המושל שעמד בראש המערכת הפיאודלית של איילט היה מכונה "ביילרביי" (بكلربكی - "אדון האדונים") בדרגת פאשה, וסימנו היה שני טוג (טוג הוא נס של מפקד צבאי המורכב ממוט שעליו שערות זנב סוס ומעליהן כדור מוזהב); ובתקופה המאוחרת הועמדו גם וזירים, שסימנם שלושה טוגים, בראש איילטים. האיילט כונה בערבית "וילאיה" (ولاية) והעומד בראשה כונה בהתאם "ואלי". במאות ה-17 וה-18 החליף התואר "ואלי" את התואר "ביילרביי". האיילט הראשון היה איילט רומליה (טורקית Rumeli – "ארץ הרומאים"), שהוקם על ידי הסולטאן מוראט הראשון (1389-1359), והשתרע על כל השטחים שהעותמ'אנים כבשו באירופה. זמן קצר לאחר מכן הוקם איילט אנטוליה (טורקית - Anadolu), שכלל את כל השטחים באסיה. מעמדם של הביילרביים של שני איילטים אלו היה בין הגבוהים בהיררכיה הפיאודלית, ובתקופה מאוחרת יותר אף הוענק להם תואר כבוד מיוחד. האיילט התחלק לסנג'קים (בערבית "ליווא") שבראשם עמד ביי שסימנו טוג אחד, ואלו חולקו לעשרות (ולעיתים למאות) נחלות פיאודליות שכונו "טימאר" (אם היו קטנות יחסית) או "זעאמת" (אם היו גדולות יותר). בראשן של אלה עמדו במקור המפקדים של יחידות הפרשים (סיפאהים) שגבו מיסים מן האוכלוסייה שתחת מרותם. חלוקות נוספת הייתה ל"קאדילוק" או גם "קאזה" (Kaza - בדרך כלל עיר והכפרים שסביבה), שבו הייתה סמכות השיפוט בידי הקאדי וסמכות השלטון בידי הקאימקאם, ול"אגאלוק" שבראשות האגא. כמה איילטים, דוגמת איילט מצרים ואיילט בגדאד, לא חולקו ליחידות משנה. איילט כרתים (כרתים Girid) – החל מ-1669 איילט מוראה (מוראה Mora) – בין השנים 1620–1687 ואחר כך 1715–1829. במקור חלק מאיילט הארכיפלג של הים האגאי איילט פודוליה (פודוליה Podolya) – רק בין 1674 ל-1699 איילט צידון (צידון Sayda)– החל מ-1660 איילט אויוואר (Uyvar כיום נובה זמקי בסלובקיה) – בין ל-1663 ל-1685 איילט ואראט (Varad כיום אוראדיה ברומניה) – בין 1661 ל-1692 חלוקה מנהלית של האימפריה העות'מאנית מדיה וקבצים בנושא איילט בוויקישיתוף הערה לשונית: השם איילט נוצר בתקופה שבה השפה הטורקית נכתבה באמצעות גרסה של האלפבית הערבי. בתקופה זו נכתב השם בטורקית בצורה ايالت, והתעתיק שלו לעברית הוא איאלת. בשנת 1928 נערכה רפורמה בשפה הטורקית, ומאז היא נכתבת באלפבית טורקי המבוסס על האלפבית הלטיני. באלפבית זה נכתב השם בצורה Eyalet והתעתיק שלו לעברית הוא איילט. בשפות האירופיות משתמשים בדרך כלל במונח "פרובינציה" במקום במונח הטורקי
פורט וילה

פורט וילה היא עיר הבירה של ונואטו. העיר ממוקמת על החוף הדרומי של האי Éfaté. במהלך מלחמת העולם השנייה פורט וילה הייתה בסיס אווירי אמריקני. בשנת 1987 ציקלון פגע קשות בעיר. בפורט וילה ישנם שדה תעופה ונמל ימי חשובים שהופכים את פורט וילה למרכז כלכלי מסחרי. בעיר, נכון ל-2008, חיים כ-39,800 תושבים. האזור היה מיושב בידי מתיישבים מלזיים במשך אלפי שנים, ייתכן כי המתיישבים הראשונים הגיעו למקום באמצעות סירות קאנו לפני כ-3,500 שנה, מגינאה החדשה ומאיי שלמה. בשנת 2004 נערכו חפירות ארכאולוגיות במקום, ונמצאו בו שרידים של אתר קבורה הכולל 25 מערות המכילות כ-36 גולגולות המשויכות לתרבות לפיטה. המתיישבים האירופאים הראשונים הגיעו לפורט וילה בשנת 1606, כשמשלחת פורטוגזית שבראשה עמד פדרו פרננדש דה קיירוש. לאחר זמן קצר עזבו המתיישבים, וחזרו רק בשנת 1774, עם משלחת בראשות לואי אנטואן דה בוגנוויל. בשנה זו ג'יימס קוק קרא לאיים "ההברידים החדשים", שם שנותר עד שזכו בעצמאות. הערים התאומות של פורט וילה הן: רוסיה סנקט פטרבורג, רוסיה הרפובליקה העממית של סין שנגחאי, הרפובליקה העממית של סין ונואטו לוגנוויל, ונואטו פורט וילה, באתר אנציקלופדיה בריטניקה (באנגלית) פורט וילה באתר Vanuatu Tourism HISTORY OF VANUATU, https://thehavannah.com/ Stuart Bedford, [https://www.shh.mpg.de/1331526/bedford_cultural_homogeneity_and_linguistic_diversity.pdf Cultural homogeneity and linguistic diversity: evidence from the Islands of northeast Malakula, Vanuatu], The Australian National University ערך זה הוא קצרמר בנושא יישובים באוקיאניה. אתם מוזמנים לתרום לוויקיפדיה ולהרחיב אותו.
משפט צ'בישב

מספר משפטים מתמטיים קרויים על שמו של המתמטיקאי הרוסי פפנוטי צ'בישב. האם התכוונתם ל... השערת ברטראן העוסקת בהתפלגות המספרים הראשוניים אי-שוויון צ'בישב – משפט מרכזי בתורת ההסתברות אי-שוויון הסכומים של צ'בישב
מאלי במשחקים האולימפיים

מאלי משתתפת במשחקים האולימפיים מאז אולימפיאדת טוקיו (1964). היא נעדרה מהם רק מאז פעם אחת, כשהשתתפה בחרם האפריקאי על אולימפיאדת מונטריאול (1976), במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה. באולימפיאדות החורף לא השתתפה מאלי מעולם. עד כה, אף ספורטאי ממאלי לא זכה במדליה אולימפית, והישגי המשלחות המאליות היו בדרך כלל צנועים. ההישג המשמעותי הראשון היה של נבחרת הכדורגל באולימפיאדת אתונה (2004). הנבחרת, בשורותיה שיחק גם מוחמד סיסוקו, העפילה לשלב רבע הגמר, והודחה בידי נבחרת איטליה, לאחר הארכה. באולימפיאדת לונדון (2012) סיים לוחם הטאקוונדו דאבה מודיבו קייטה במקום החמישי. מאלי במשחקים הפאראלימפיים מאלי במשחקים האולימפיים לנוער מדיה וקבצים בנושא מאלי במשחקים האולימפיים בוויקישיתוף
בורקינה פאסו במשחקים האולימפיים

בורקינה פאסו השתתפה לראשונה במשחקים האולימפיים באולימפיאדת מינכן (1972) (בשמה הקודם, וולטה עלית). היא החרימה את אולימפיאדת מונטריאול (1976), כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה. היא נעדרה גם משתי האולימפיאדות הבאות. מאז אולימפיאדת סיאול (1988) היא משתתפת במשחקים ברציפות. במשחקי החורף לא השתתפה מעולם. עד כה, הוגו פבריס זנגו הוא הספורטאי היחיד שזכה במדליה אולימפית. הוא קיבל מדליית ארד בענף האתלטיקה. באולימפיאדות הקיץ: בענפי הקיץ: בורקינה פאסו במשחקים הפאראלימפיים בורקינה פאסו במשחקים האולימפיים לנוער תומר גנור, "גיבור העל" שריגש את בורקינה פאסו עם מדליה היסטורית ביום העצמאות, באתר ynet, 5 באוגוסט 2021 "Medals by Games" [מדליות לפי משחקים]. Olympic Analytics (באנגלית). נבדק ב-11 במרץ 2022. {{cite web}}: (עזרה)תחזוקה - ציטוט: url-status (link) "Medals by Sports" [מדליות לפי ענפי ספורט]. Olympic Analytics (באנגלית). נבדק ב-11 במרץ 2022. {{cite web}}: (עזרה)תחזוקה - ציטוט: url-status (link)
ניז'ר במשחקים האולימפיים

ניז'ר משתתפת במשחקים האולימפיים מאז אולימפיאדת טוקיו (1964). היא החרימה את המשחקים פעמיים: את אולימפיאדת מונטריאול (1976) החרימה, כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה בשל משטר האפרטהייד. ארבע שנים מאוחר יותר הצטרפה לחרם שהובילה ארצות הברית על אולימפיאדת מוסקבה (1980), במחאה על הפלישה הסובייטית לאפגניסטן. מאז אולימפיאדת לוס אנג'לס (1984) משתתפת ניז'ר במשחקים ברציפות. במשחקי החורף לא השתתפה מעולם. במשחקים הראשונים בהם השתתפה, באולימפיאדת טוקיו, ייצג אותה ספורטאי בודד, המתאגרף איסאקה דאבורה, שהעפיל לשלב רבע הגמר בקטגוריית המשקל של עד 67 ק"ג. שמונה שנים מאוחר יותר, באולימפיאדת מינכן (1972), זכה דאבורה במדליית ארד בקטגוריית המשקל של עד 63.5 ק"ג. מדליה זו הייתה המדליה האולימפית הראשונה בה זכה ספורטאי ניז'רי. באולימפיאדת ריו (2016) זכה לוחם הטאקוונדו איסופו עבדול ראזק במדליית כסף בקגוריית המשקל של מעל 80 ק"ג. באולימפיאדות הקיץ: בענפי הקיץ: ניז'ר במשחקים הפאראלימפיים ניז'ר במשחקים האולימפיים לנוער "Medals by Games" [מדליות לפי משחקים]. Olympic Analytics (באנגלית). נבדק ב-5 במאי 2022. {{cite web}}: (עזרה)תחזוקה - ציטוט: url-status (link) "Medals by Sports" [מדליות לפי ענפי ספורט]. Olympic Analytics (באנגלית). נבדק ב-5 במאי 2022. {{cite web}}: (עזרה)תחזוקה - ציטוט: url-status (link)
צ'אד במשחקים האולימפיים

צ'אד משתתפת במשחקים האולימפיים מאז אולימפיאדת טוקיו (1964). היא החרימה את המשחקים פעמיים: את אולימפיאדת מונטריאול (1976) החרימה, כמרבית מדינות אפריקה, במחאה על סירובו של הוועד האולימפי הבינלאומי להשעות את ניו זילנד, שנבחרת הרוגבי שלה קיימה משחק עם נבחרת דרום אפריקה תוך הפרת הסנקציות שהוטלו על דרום אפריקה. ארבע שנים מאוחר יותר הצטרפה לחרם שהובילה ארצות הברית על אולימפיאדת מוסקבה (1980), במחאה על הפלישה הסובייטית לאפגניסטן. מאז אולימפיאדת לוס אנג'לס (1984) משתתפת צ'אד במשחקים ברציפות. במשחקי החורף לא השתתפה מעולם. עד כה, אף ספורטאי צ'אדי לא זכה במדליה אולימפית. שני קופצים לגובה מצ'אד העפילו לשלב הגמר: מחמט אידריס סיים במקום התשיעי באולימפיאדת טוקיו, ואחמט סנוסי הגיע למקום ה-12 באולימפיאדת מקסיקו סיטי (1968). צ'אד במשחקים האולימפיים לנוער מדיה וקבצים בנושא צ'אד במשחקים האולימפיים בוויקישיתוף
חד גדיא (פירושונים)

האם התכוונתם ל... חד גדיא – פיוט המושר עם סיום ליל הסדר חד גדיא (ציירת) – ציירת ישראלית חד גדיא (קישון) – טור הומוריסטי מאת אפרים קישון שהתפרסם ב"מעריב" חד גדיא - כלא, בסלנג ארכאי
סמואה במשחקים האולימפיים

סמואה משתתפת במשחקים האולימפיים מאז אולימפיאדת לוס אנג'לס (1984). ברוב האולימפיאדות בהן השתתפה, הגיעו הספורטאים הסמואים להישגים נמוכים למדי, ואולם באולימפיאדת בייג'ינג (2008) הייתה קרובה מרימת המשקולות אלה אופלוגה לזכייה במדליה היסטורית בקטגוריית משקל הנשים מעל 75 ק"ג. אופלוגה סיימה במקום הרביעי, לאחר שהרימה משקולות במשקל כולל של 269 ק"ג. קילוגרם אחד פחות מהזוכה במדליית הארד, מריה גרבובצקאיה מקזחסטן. אולם, בסוף שנת 2016 נפסלו התוצאות של זוכת מדליית הכסף, אולגה קורובקה מאוקראינה, ושל גרבובצקאיה לאור הימצאות סמים ממריצים בדיגמות הדם שנשמרו מהמשחקים. לאור פסילתן זכתה אופלוגה במדליית הכסף, היחידה עד כה של המדינה. באולימפיאדת לונדון (2012) סיימה אופלוגה במקום השישי. באולימפיאדת ריו דה ז'ניירו (2016), מרים מהשקולות ואיפאווה נבו יואנה, סיים במקום השמיני. סמואה מעולם לא השתתפה באולימפיאדת חורף. באולימפיאדות הקיץ: בענפי הקיץ: סמואה במשחקים הפאראלימפיים סמואה במשחקים האולימפיים לנוער מדיה וקבצים בנושא סמואה במשחקים האולימפיים בוויקישיתוף אתר ההתאחדות של סמואה לספורט והוועד האולימפי הלאומי "Medals by Games" [מדליות לפי משחקים]. Olympic Analytics (באנגלית). נבדק ב-6 במאי 2022. {{cite web}}: (עזרה)תחזוקה - ציטוט: url-status (link) "Medals by Sports" [מדליות לפי ענפי ספורט]. Olympic Analytics (באנגלית). נבדק ב-6 במאי 2022. {{cite web}}: (עזרה)תחזוקה - ציטוט: url-status (link)
פלאו במשחקים האולימפיים

פלאו משתתפת במשחקים האולימפיים מאז אולימפיאדת סידני (2000). לכל המשחקים בהם השתתפה, שלחה פלאו ארבעה או חמישה ספורטאים. איש מהם לא הגיע להישגים משמעותיים. פלאו מעולם לא השתתפה באולימפיאדת חורף. פלאו במשחקים האולימפיים לנוער מדיה וקבצים בנושא פלאו במשחקים האולימפיים בוויקישיתוף הוועד האולימפי הלאומי של פלאו באתר OceaniaSport
קיריבטי במשחקים האולימפיים

קיריבטי משתתפת במשחקים האולימפיים מאז אולימפיאדת אתונה (2004). עד כה, התחרו הספורטאים הקיריבטים רק בענפי האתלטיקה והרמת המשקולות, ולא הגיעו בהם להישגים משמעותיים. להישג הגבוה ביותר הגיע מרים המשקולות מאמאה תומאס, שסיים במקום ה-13 (מתוך 21) באולימפיאדת אתונה. במשחקי החורף לא השתתפה קיריבטי מעולם. קיריבטי במשחקים האולימפיים לנוער מדיה וקבצים בנושא קיריבטי במשחקים האולימפיים בוויקישיתוף הוועד האולימפי הלאומי של קיריבטי באתר OceaniaSport
סיירה לאון במשחקים האולימפיים

סיירה לאון השתתפה לראשונה במשחקים האולימפיים באולימפיאדת מקסיקו סיטי (1968). היא נעדרה משתי האולימפיאדות הבאות, ומאז אולימפיאדת מוסקבה (1980) היא משתתפת במשחקים ברציפות. במשחקי החורף לא השתתפה מעולם. עד כה, אף ספורטאי מסיירה לאון לא זכה במדליה אולימפית. את ההישג הגבוה ביותר רשמה האתלטית יוניס ברבר, שסיימה במקום החמישי בקרב שבע באולימפיאדת אטלנטה (1996) (בהמשך עברה ברבר לייצג את צרפת). ספורטאי בולט נוסף, המתאגרף ישראל קול, העפיל לשלב רבע הגמר באולימפיאדת לוס אנג'לס (1984), בקטגוריית המשקל של עד 71 ק"ג. סיירה לאון במשחקים הפאראלימפיים סיירה לאון במשחקים האולימפיים לנוער מדיה וקבצים בנושא סיירה לאון במשחקים האולימפיים בוויקישיתוף
מחלף אם המושבות

מחלף אם המושבות מקשר בין כביש 4 לדרך אם המושבות. המחלף נבנה על ידי חברת סולל בונה ונפתח לתנועה ב-13 ביולי 2011. לנוסעים בכביש 4 לכיוון דרום יש אפשרות לפנות לדרך אם המושבות מערבה לכיוון בני ברק ולהמשיך לקניון איילון, רמת החייל ולכיוון צפון תל אביב. הנוסעים בכביש 4 לכיוון צפון יכולים להשתלב לתוך דרך המושבות מזרח למחלף ולהיכנס לפארק עופר, אזור התעשייה קריית אריה ולהמשיך מזרחה לכיוון תחנת הרכבת פתח תקווה - קריית אריה, אצטדיון המושבה, שכונת אם המושבות וצומת סגולה. המגיעים מדרך אם המושבות ממזרח יכולים להשתלב לכיוון כביש 4 דרומה. אין אפשרות להתחבר במחלף לכביש 4 צפון, יש לנסוע דרך מחלף גהה או דרך כביש 5 ולהשתלב בכביש 4 במחלף מורשה. במחלף זה יש עומס תנועה גדול בשעות העומס בבוקר, אחר הצהריים ובערב עקב כמות כלי הרכב הגבוהה שעוברים בו ועקב אי זמינות של תחבורה ציבורית קרובה (יחסית) לאזור התעשייה קריית אריה. הקו האדום של הרכבת הקלה עשוי להקל את עומס התנועה במחלף. המחלף לכיוון דרום, דצמבר 2022 המחלף לכיוון צפון, דצמבר 2022 המחלף לכיוון מערב, דצמבר 2022 מדיה וקבצים בנושא מחלף אם המושבות בוויקישיתוף מאמר - סיקור מהלך הקמת מחלף אם המושבות, מהנדס אורי שקד, CivilEng הפורטל הישראלי להנדסה אזרחית, בנייה וסביבה טל סרוסי, תתרגלו: בקרוב דרך אם המושבות תיקרא על שמו של שלמה שמלצר ז"ל, באתר מלאבס פתח תקווה, ‏3 בספטמבר, 2017 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
טרנטולה ורודה מקסיקנית

טרנטולה ורודה מקסיקנית (שם מדעי: Brachypelma klaasi) מין טרנטולה אנדמי למקסיקו, הנפוץ במדינת חליסקו ובסביבתה. טרנטולה זו משתכנת באזורים עם תנאי אקלים שונים, לרבות יערות נשירים צחיחים, והיא שוכנת לרוב על הקרקע. היא מצויה בגבהים בני 200 עד 1,400 מטרים מעל פני הים. תפוצתה במקסיקו מתפרשת מן העיר טפיק במדינת נאיאריט בצפון עד העיירה חמלה (Chamela) במדינת חליסקו בדרום. אוכלוסייתה הגדולה ביותר מצויה בשמורה הביולוגית אשר בחמלה. טרנטולה זו חיה ביערות טרופיים נשירים בגבהים בני 200 עד 1,400 מטרים מעל פני הים, שאדמתם חולית, ישרה ודלילה בבעלי חיים. מזג האוויר נתון לשינוי העונות, והוא נע מעונות רטובות במיוחד לעונות צחיחות ויבשות. משקעי הגשם השנתיים, העומדים על 707 מ"מ, יורדים בעיקר בין יוני לדצמבר, וסופות הוריקן הן מאורע שכיח. בעונה הגשומה עומדת הטמפרטורה הממוצעת על 32 מעלות צלזיוס, ובעונה היבשה על 29 מעלות צלזיוס. המין מתאפיין בדו-צורתיות זוויגית, כלומר ישנם הבדלים פיזיים ניכרים בין הזכר לנקבה. הנקבה גדולה וכבדה מהזכר, כאשר גודלה נע בין 50 ל-75 מ"מ ומשקלה בין 19.7 ל-50 גרמים, בעוד הזכר שוקל 10 עד 45 גרמים. הגוף שחור ברובו ואזורים קטנים הם בצבע כתוב-צהבהב, למשל קצות הרגליים. הפרווה בחלקה האחורי אף היא כתומה-צהבהבה. על אף צבעוניותם, הם משתלבים היטב בסביבתם וקשה למדי להבחין בהם בסביבתם הטבעית. בקרב מין זה ההתרבות נעשית לאחר תקופת חיזור שיוזם הזכר. ככל הנראה קולט הזכר רמיזות, כימיות או מוחשיות, שמותירה הנקבה ליד מאורתה בדמות חוטים שהיא טווה, כדי לאתרה כבת-זוג פוטנציאלית להתרבות. ההזדווגות, שיכולה לארוך בין 67 ל-196 שניות, נעשית לאחר שהזכר נתקל בחוטים אלה ומתופף עליהם ברגליו, כדי להודיע לנקבה על נוכחותו. הזדווגות קצרה יותר נצפתה בזוגות בהם הייתה הנקבה אגרסיבית, והזדווגות ארוכה יותר נצפתה במקרים אחרים. בשתיים מתוך שלוש תצפיות שנערכו על הזדווגויות במין זה, תקפה הנקבה את הזכר לאחר הזיווג, ואף הייתה עלולה להורגו אלמלא היו הצופים מתערבים. לאחר הזיווג הולכת הנקבה למאורתה כדי להטיל את ביציה בשק ביצים שלרוב נאטם בעלים ובמשי. בתום הזיווג יש והזכר מותיר אף הוא משי ליד חוטי המשי בכניסה למאורתה של הנקבה, ייתכן כדי למנוע מזכרים אחרים להזדווג עם אותה נקבה, ואולי כחלק מתחרות בין הזכרים. הנקבה מטילה את שק הביצים, המכיל בין 400 ל-800 ביצים, בין אפריל למאי, לפני היורה באזור מחייתה של טרנטולה זו. הנקבה שומרת על הביצים במשך שניים עד שלושה חודשים, עד לבקיעתן בחודשי יוני-יולי. העכבישים שנולדו ייוותרו במאורה שלושה שבועות נוספים, בטרם יעזבוה. הנקבה הופכת בשלה להזדווגות בגיל 3 עד 5 שנים, ותוחלת החיים שלה מגיעה עד 15 שנה. הזכרים הופכים בשלים מינית מהר יותר, ונהיים בשלים לזיווג כבר בגיל שנתיים עד 3 שנים. מדיה וקבצים בנושא טרנטולה ורודה מקסיקנית בוויקישיתוף טרנטולה ורודה מקסיקנית, באתר ITIS (באנגלית) טרנטולה ורודה מקסיקנית, באתר NCBI (באנגלית) טרנטולה ורודה מקסיקנית, באתר Animal Diversity Web (באנגלית) טרנטולה ורודה מקסיקנית, בבסיס הנתונים ARKive (באנגלית) טרנטולה ורודה מקסיקנית, באתר האנציקלופדיה של החיים (באנגלית) טרנטולה ורודה מקסיקנית, באתר GBIF (באנגלית) טרנטולה ורודה מקסיקנית באתר הרשימה האדומה של IUCN ADW: Brachypelma klaasi Yanez, M., A. Locht, R. Macias-Ordonez. 1999. Courtship and mating behavior of Brachypelma klaasi (Aranea, Theraphosidae). The Journal of Arachnology, 27: 165-170.
הקו הירוק (פירושונים)

האם התכוונתם ל... הקו הירוק – קו שביתת הנשק של מדינת ישראל עם שכנותיה, מתום מלחמת העצמאות עד מלחמת ששת הימים הקו העירוני – החלק של הקו הירוק שעבר בירושלים הקו הירוק (קפריסין) – קו הגבול בין שני חלקיה של קפריסין הקו הירוק (ביירות) – קו הגבול בביירות במהלך מלחמת האזרחים בלבנון קו דיסטריקט הירוק ברכבת התחתית של לונדון הקו הירוק של הרכבת הקלה בתל אביב הקו הירוק של הרכבת הקלה בירושלים "הקו הירוק (ציור)" – כינויו של ציור משנת 1905 מאת אנרי מאטיס.
קיק (פירושונים)

האם התכוונתם ל... שמן קיק – שמן המופק מצמח הקיקיון קיאק – כלי שיט המונע באמצעות משוטים קיק אס – סרט מ-2010 קיק – סדרת טלוויזיה מונפשת Kik Messenger – אפליקציית מסרים מיידיים
ונואטו במשחקים האולימפיים

ונואטו משתתפת במשחקים האולימפיים מאז אולימפיאדת סיאול (1988). למשחקים בהם השתתפה שלחה ספורטאים בודדים, שהתחרו בעיקר באתלטיקה, אך לעיתים גם באיגרוף, ג'ודו, חתירה, טניס שולחן וקשתות. איש מהם לא רשם הישגים משמעותיים. במשחקי החורף לא השתתפה ונואטו מעולם. ונואטו במשחקים הפאראלימפיים ונואטו במשחקים האולימפיים לנוער מדיה וקבצים בנושא ונואטו במשחקים האולימפיים בוויקישיתוף ההתאחדות של ונואטו לספורט והוועד האולימפי הלאומי באתר oceaniasport